Rand byt vas teenoor dollar | Netwerk24
Deur Elvira Wood 22 Julie 2019 06:31
Die dollar sou jou vroeg Maandagoggend R13,94 kos. Foto: Elvira Wood
Die geldeenheid het teen R13,94 teenoor sy Amerikaanse eweknie verhandel.
Die rand het Donderdag behoorlik teenoor die dollar verstewig nadat die Reserwebank vir die eerste keer in meer as ’n jaar die rentekoers verlaag het.
Reuters berig die dollar het wel oor die naweek ’n effense hupstoot gekry nadat beleggers begin afskaal het in die hoop dat die Amerikaanse Federale Reserweraad op 31 Julie rentekoerse beduidend gaan verlaag.
Hulle is ook glo bekommerd oor wat in die handelstryd tussen die VSA en China gaan gebeur.
Plaaslik maak Statistieke Suid-Afrika Woensdag die jongste inflasiesyfer bekend.
Die syfer kan moontlik ’n invloed op die rand hê.
Die rand het vroeg Maandagoggend teen R17,43 teenoor die Britse pond en R15,63 teenoor die euro verhandel.
Goud: $1 427,80 per fynons
Platinum: $850 per ons
Olie: $63,32 per vat
Bitcoin: $10 628,59/R158 735
Ethereum: $226,11/R3 381
Meer oor: Rentekoers | Rand | Dollar